Raamatu kõige olulisem sõnum on minu arvates see, et paljude meie ühiskonna probleemide juured viivad inimeksistentsi kõige olemuslikumate küsimusteni, mistõttu on neile probleemidele lahenduste leidmine meie poliitilise  diskussiooni vasem- ja parempoolsuse tasandil põhimõtteliselt võimatu. Need poliitilised ideoloogiad, mida meile esitatakse teena hea ja õiglase ühiskonnani ning mida teineteisele vastandatakse (nt individualism ja kollektivism, liberalism ja sotsialism, kapitalism ja kommunism jne), on tegelikult olemusühtsed ning eristuvad teineteisest peamiselt vaid reaalsuse moonutamise isepära kaudu. Kõik nad on aga variatsioonid kesksest teemast, mida ongi hakatud kutsuma nimega surmakultuur.